'Carceller. El hombe que murió dos veces', una nueva cita con Nautilus esta tarde
19 de juny 2023

L'associació cultural Nautilus projectarà esta vesprada, 19 de juny, a les 18.30 hores el documental _Carceller. El hombre que murió dos veces_, que va ser estrenat en 2021 i dirigit i guionitzat per Ricardo Macián, a la Casa Municipal de Cultura del Port de Sagunt, l'entrada del qual és gratuïta fins a completar aforament. Este esdeveniment forma part de la programació del departament de Cultura.

El documental investiga sobre la vida i la mort de l'editor, Vicent Miguel Carceller, i de l’autor de vinyetes Carlos Gómez Carrera _Bluff_. Els dos van ser detinguts, jutjats i afusellats després del final de la Guerra Civil per les seues crítiques al general Franco, entre altres. A més, el règim es va encarregar de perseguir i destruir les còpies de les nombroses publicacions de l'editor.

Vicent Miguel Carceller va ser un valencià clau en la vida cultural, tant de la seua terra com d'Espanya. Un editor compromés amb la llibertat, que amb el seu setmanari _La Traca_, la revista de sàtira política més destacada del principi del segle XX a Espanya, va connectar amb el poble pla i va mantindre un pols amb el poder des de 1909 fins a 1940. Va arribar a vendre mig milió d'exemplars setmanals.

L'acte comptarà amb la presència de Ricardo Macián, director del documental, així com de Lamberto Ortiz _Lamber_, dibuixant gràfic i autor del llibre _Redescubrinedo a Bluff. El dibujante que se enfrentó al fascismo._

_![](/media/cbah1gn0/cartel_c.jpg?width=637.5&height=850)_

*   [](http://www.facebook.com/sharer.php?u=https://aytosagunto.es/va/actualitat/carceller-el-hombe-que-murio-dos-veces-una-nueva-cita-con-nautilus-esta-tarde/ "Facebook")
*   [](http://twitter.com/share?url=https://aytosagunto.es/va/actualitat/carceller-el-hombe-que-murio-dos-veces-una-nueva-cita-con-nautilus-esta-tarde/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/carceller-el-hombe-que-murio-dos-veces-una-nueva-cita-con-nautilus-esta-tarde/ "Linked In")
*   [](mailto:?body=https://aytosagunto.es/va/actualitat/carceller-el-hombe-que-murio-dos-veces-una-nueva-cita-con-nautilus-esta-tarde/)